Oficiālais Vēstnesis L 139 , 23/05/2001 Lpp. 0003 - 0008



Komisijas Regula (EK) Nr. 995/2001 (2001. gada 22. maijs), ar kuru īsteno Eiropas Parlamenta un Padomes Regulu (EK) Nr. 2516/2000, ar ko izdara izmaiņas Eiropas nacionālo un reģionālo kontu sistēmas Kopienā (ESA 95) kopējos principos attiecībā uz nodokļiem un sociālajām iemaksām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā [1], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2516/2000 [2], un jo īpaši tās 2. panta 2. punktu un 3. panta 2. punktu, ņemot vērā Regulu (EK) Nr. 2516/2000, ar ko izdara izmaiņas ESA 95 kopīgos principos attiecībā uz nodokļiem un sociālām iemaksām, un jo īpaši tās 5. pantu, tā kā: (1) Lai iegūtu dalībvalstu starpā salīdzināmus rezultātus, Regulā (EK) Nr. 2223/96 ir kopīgās grāmatvedības normas, definīcijas, klasifikācijas un noteikumi, uz ko var atsaukties, izstrādājot dalībvalstu pārskatus Kopienas statistikas vajadzībām. (2) Pārmērīga budžeta deficīta novēršanas procedūrai Regula (EK) Nr. 2516/2000 attiecībā uz nodokļu un sociālo iemaksu reģistrēšanu ESA 95 nodrošina salīdzināmību un atklātību dalībvalstu starpā. Valdību tīrajā aizņēmumā/aizdevumā neietilpst tās nodokļu un sociālu iemaksu summas, kas visdrīzāk netiks iekasētas. (3) Lai piemērotu Regulu (EK) Nr. 2516/2000 sešos mēnešos pēc tās pieņemšanas, Komisija ievieš vajadzīgās izmaiņas Regulas (EK) Nr. 2223/96 A pielikuma tekstā. (4) Regulas (EK) Nr. 2223/96 2. panta 2. punkts un 3. panta 2. punkts paredz nosacījumus, ar kuriem Komisija var pieņemt ESA 95 grozījumus, jo īpaši grozījumus, kas ir jāizdara iepriekš minētās regulas B pielikumā. (5) Apspriede ar Valūtas, finanšu un maksājumu bilances statistikas komiteju, kas izveidota ar Lēmumu 91/115/EEK [3], kurā grozījumi izdarīti ar Lēmumu 96/174/EK [4], ir notikusi. (6) Šajā regulā paredzētie pasākumi saskan ar atzinumu, ko sniegusi Statistikas programmu komiteja (SPK), kas izveidota ar Padomes Lēmumu 89/382/EEK, Euratom [5], IR PIEŅĒMUSI ŠO REGULU. 1. pants Regulas (EK) Nr. 2223/96 A un B pielikumu groza saskaņā ar šīs regulas pielikumu. 2. pants Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī. Šo regulu nepiemēro pārejas perioda laikā, ko dalībvalstīm var piešķirt saskaņā ar Regulas (EK) Nr. 2516/2000 7. panta 2. punktu. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 22. maijā Komisijas vārdā — Komisijas loceklis Pedro Solbes Mira [1] OV L 310, 30.11.1996., 1. lpp. [2] OV L 290, 17.11.2000., 1. lpp. [3] OV L 59, 6.3.1991., 19. lpp. [4] OV L 51, 1.3.1996., 48. lpp. [5] OV L 181, 28.6.1989., 47. lpp. -------------------------------------------------- PIELIKUMS GROZĪJUMI REGULAS (EK) Nr. 2223/96 A PIELIKUMĀ 1.57. | Pēc "Dažos gadījumos … ir jāpieļauj zināma elastība" iekļauj : "Papildus elastībai attiecībā uz ieraksta laiku sakarā ar pārmērīga budžeta deficīta novēršanas procedūru praktisku apsvērumu dēļ ir jādefinē īpašs ieraksts nodokļiem un sociālām iemaksām, kas ir jāsamaksā valsts sektoram, tā, lai valdības (un darījumu partnersektoru) tīrajā aizņēmumā/aizdevumā neietilptu nodokļu un sociālo iemaksu summas, kas visticamāk netiks iekasētas. Atkāpjoties no darījumu reģistrēšanas vispārējā principa, nodokļus un sociālās iemaksas, kas ir jāsamaksā valdībai, var ierakstīt, atskaitot to daļu, kura visticamāk netiks iekasēta, vai arī gadījumā, ja šī daļa ir iekļauta, tā paša pārskata perioda laikā to neitralizējot ar valdības kapitāla pārvedumu uz attiecīgajiem sektoriem." | 3.48. | Pamatcenas definīcijā iekļauj norādi uz 4.27. punktu : "Pamatcena ir cena, ko ražotāji saņem no pircēja par saražotas preces vai pakalpojuma vienību, no kuras atskaita nodokļus, kas ir jāsamaksā (skatīt 4.27. punktu) pēc šīs vienības izlaides vai pārdošanas (t.i., nodokļi par ražojumiem), un pieskaita subsīdijas, kas ir jāsaņem par šo vienību pēc šīs vienības izlaides vai pārdošanas (t.i., subsīdijas par ražojumiem)." | 4.17. | Pēdējā teikumā iekļauj norādi uz 4.27. punktu : "Kopējās ekonomikas līmenī PVN ir vienāds ar ierakstītā PVN un kopējā atskaitāmā PVN (skatīt 4.27. punktu) starpību." | 4.27. Svītrot : "Nodokļus, ko apliecina nodokļu aprēķini, bet kuri nekad nav samaksāti (piemēram, bankrota dēļ), vispirms pieņem par tādiem, kas ir samaksāti; tad var rīkoties divējādi:a)kad valdība konstatē, ka nekad nevarēs piedzīt savu prasījumu summas, tā vienpusēji anulē prasījumus; šo anulējumu reģistrē kontos, kas atspoguļo citas izmaiņas attiecīgās valdības aktīvos un attiecīgā parādnieka aktīvos, kas nepilda saistības;b)parādu var anulēt ar nolīgumu starp valdību un parādnieku. Šo darbību vienlaicīgi reģistrē kā valdības kapitāla pārvedumu par labu parādniekam kapitāla kontā un kā prasījuma anulējumu finanšu kontā." | Aizstāt ar : "Pārskatos ierakstāmos nodokļus var noteikt, izmantojot divus avotus: summas, ko apliecina aprēķins un deklarācijas, vai kases ieņēmumus;a)ja izmanto nodokļu aprēķinu un deklarācijas, summas precizē ar koeficientu, kas atspoguļo neiekasētās aprēķinātās un deklarētās summas. Varētu būt cits risinājums — ierakstīt kapitāla pārvedumu uz attiecīgajiem sektoriem par summu, kas ir vienāda ar konkrēto precizējumu. Koeficientus nosaka, ņemot vērā iepriekšējo pieredzi un pašreizējo prognozi attiecībā uz neiekasētajām aprēķinātajām un deklarētajām summām. Tie ir atšķirīgi dažādu veidu nodokļiem;b)ja izmanto kases ieņēmumus, precizē laiku tā, lai skaidro naudu attiecinātu uz laiku, kad notikusi darbība, kas rada nodokļu saistības. Šo precizējumu var veikt, ievērojot vidējo laika atstarpi starp darbību un nodokļu ieņēmumu." | 4.82. Svītrot : "Nodokļus, ko apliecina nodokļu aprēķini, bet kuri nekad nav samaksāti (piemēram, bankrota dēļ), vispirms pieņem par tādiem, kas ir samaksāti; tad var rīkoties divējādi:a)kad valdība konstatē, ka nekad nevarēs piedzīt savu prasījumu summas, tā vienpusēji anulē prasījumus; šo anulējumu reģistrē kontos, kas atspoguļo citas izmaiņas attiecīgās valdības aktīvos un attiecīgā parādnieka aktīvos, kas nepilda saistības;b)parādu var anulēt ar nolīgumu starp valdību un parādnieku. Šo darbību vienlaicīgi reģistrē kā valdības kapitāla pārvedumu par labu parādniekam kapitāla kontā un kā prasījuma anulējumu finanšu kontā." | Aizstāt ar : "Pārskatos ierakstāmos nodokļus var noteikt, izmantojot divus avotus: summas, ko apliecina aprēķins un deklarācijas, vai kases ieņēmumi;a)ja izmanto nodokļu aprēķinu un deklarācijas, summas precizē ar koeficientu, kas atspoguļo neiekasētās aprēķinātās un deklarētās summas. Varētu būt cits risinājums — ierakstīt kapitāla pārvedumu uz attiecīgajiem sektoriem par summu, kas ir vienāda ar konkrēto precizējumu. Koeficientus nosaka, ņemot vērā iepriekšējo pieredzi un pašreizējo prognozi attiecībā uz neiekasētajām aprēķinātajām un deklarētajām summām. Tie ir atšķirīgi dažādu veidu nodokļiem;b)ja izmanto kases ieņēmumus, precizē laiku tā, lai skaidro naudu attiecinātu uz laiku, kad notikušas darbības, darījumi vai citi fakti, kas rada nodokļu saistības (vai dažu ienākuma nodokļu gadījumā — kad ir noteikta nodokļa summa). Šo precizējumu var veikt, ņemot vērā vidējo laika atstarpi starp darbību (vai nodokļa summas noteikšanu) un naudas saņemšanu kasē.Ja darba devējs nodokļus ietur uz vietas, pašreizējie ienākuma, īpašuma u.c. nodokļi ir jāiekļauj atalgojumā un algās pat tad, ja darba devējs īstenībā tos nepārsūta valdībai. Mājsaimniecību sektoru uzrāda kā tādu, kas valdību sektoram maksā pilnā apjomā. Faktiski nesamaksātās summas ir jāneitralizē postenī D.995 kā valdības kapitāla pārvedums uz darba devēju sektoru." | 4.96. | Punkta beigās pievieno : "Kontos ierakstāmās sociālās iemaksas, kas ir jāpārskaita valdības sektoram, var noteikt, izmantojot divus avotus: summas, ko apliecina aprēķins un deklarācijas, vai kases ieņēmumus;a)ja izmanto nodokļu aprēķinu un deklarācijas, summas precizē ar koeficientu, kas atspoguļo neiekasētās aprēķinātās un deklarētās summas. Varētu būt cits risinājums — ierakstīt kapitāla pārvedumu uz attiecīgajiem sektoriem par summu, kas ir vienāda ar konkrēto precizējumu. Koeficientus nosaka, ņemot vērā iepriekšējo pieredzi un pašreizējo prognozi attiecībā uz neiekasētajām aprēķinātajām un deklarētajām summām. Tie ir atšķirīgi dažādu veidu sociālām iemaksām;b)ja izmanto kases ieņēmumus, precizē laiku tā, lai skaidrā nauda tiktu attiecināta uz laiku, kad notikusi darbība, kas rada nodokļu saistības (vai kad noteikta nodokļu saistība). Šo precizējumu var veikt, ievērojot vidējo laika atstarpi starp darbību un sociālo iemaksu ieņēmumu.Ja darba devējs sociālās iemaksas ietur uz vietas, valdības sektoram maksājamās sociālās iemaksas ir jāiekļauj atalgojumā un algās pat tad, ja darba devējs īstenībā tos nepārsūta valdībai. Mājsaimniecību sektoru uzrāda kā tādu, kas valdību sektoram maksā pilnā apjomā. Faktiski nesamaksātās summas ir jāneitralizē postenī D.995 kā valdības kapitāla pārvedums uz darba devēju sektoru." | 4.150. Svītrot 4.150. punktu : "Ieraksta laiks: kapitāla nodokļus ieraksta brīdī, kad rodas šīs nodokļu saistības." | Aizstāt ar jaunu 4.150. punktu : "Pārskatos ierakstāmos nodokļus var noteikt, izmantojot divus avotus: summas, ko apliecina nodokļa aprēķins un deklarācijas, vai kases ieņēmumi;a)ja izmanto nodokļu aprēķinu un deklarācijas, summas precizē ar koeficientu, kas atspoguļo neiekasētās aprēķinātās un deklarētās summas. Varētu būt cits risinājums — ierakstīt kapitāla pārvedumu uz attiecīgajiem sektoriem par summu, kas ir vienāda ar konkrēto precizējumu.Koeficientus nosaka, ņemot vērā iepriekšējo pieredzi un pašreizējo sagaidāmo prognozi attiecībā uz neiekasētajām aprēķinātajām un deklarētajām summām. Tie ir atšķirīgi dažādu veidu nodokļiem;b)ja izmanto kases ieņēmumus, precizē laiku tā, lai skaidrā nauda tiktu attiecināta uz laiku, kad notikusi darbība, kas rada nodokļu saistības (vai kad noteikta nodokļu saistības summa). Šo precizējumu var veikt, ņemot vērā vidējo laika atstarpi starp darbību (vai nodokļa summas noteikšanu) un naudas saņemšanu kasē." | 4.165. | f) punkta pirmā teikuma beigās pievieno norādi uz jauno j) punktu : "—izņemot īpašos valdības sektoram samaksājamos nodokļus un sociālās iemaksas (skatīt 4.165. punkta j) punktu)." Punkta beigās pievieno : "j)kad valsts sektoram maksājamos nodokļus un sociālās iemaksas ieraksta, ņemot vērā aprēķinus un deklarācijas, daļa, kas visticamāk netiks iekasēta, ir jāneitralizē tajā pašā pārskata periodā. To var veikt ar ierakstu atbilstīgi virsrakstam "Cits kapitāla pārvedums" (D.99) īpašajā postenī D.995 starp valdību un attiecīgajiem sektoriem. Šī posteņa D.995 plūsma ir jāiedala sīkākās daļās saskaņā ar dažādo nodokļu un sociālo iemaksu attiecīgajiem kodiem." | 5.129. | Punkta beigās pievieno : "Valdībai maksājamo nodokļu un sociālo iemaksu summās, kas iekļaujamas atbilstīgi AF.79, neietilpst šo nodokļu un sociālo iemaksu tā daļa, kas visdrīzāk netiks iekasēta un kas tāpēc ir valdības prasījums, kam nav reālas vērtības." | 6.27. | d) punkta beigās pievieno : "Atkāpjoties no vispārējā principa, šajā virsrakstā neietilpst valdībai maksājamie nodokļi un sociālās iemaksas, ko valdība vienpusēji atzīst par tādām, kas visticamāk netiks iekasētas. Valdībai maksājamie nodokļi un sociālās iemaksas, kas visticamāk netiks iekasētas, tajā pašā pārskata periodā, kad radās attiecīgās saistības, tiek neitralizētas valdības un partnersektoru tīrā aizņēmuma/aizdevuma aprēķinā (skatīt 1.57. punktu)." | 7.61. | Punkta beigās pievieno : "Valdībai maksājamo nodokļu un sociālo iemaksu summās, kas iekļaujamas atbilstīgi AF.79, neietilpst šo nodokļu un sociālo iemaksu tā daļa, kas visdrīzāk netiks iekasēta un kas tāpēc ir valdības prasījums, kam nav reālas vērtības." | 9.47. Svītrot pirmo teikumu : "Reģistrējamie nodokļi un subsīdijas par ražojumiem atbilst summām, kas ir jāsamaksā pēc tam, kad tās apliecinātas ar nodokļu aprēķinu, deklarācijām utt. vai faktiski samaksātām summām (skatīt 4.27. punktu)." Svītrot punktā b) 2) : "attiecīgās summas ir jāreģistrē kā citas izmaiņas finanšu aktīvos un pasīvos, un tātad tās nav ierakstāmas resursu un izmantojuma tabulā" . | Aizstāt pirmo teikumu ar : "Tas, kā ierakstāmi nodokļi un subsīdijas par ražojumiem, ir definēts attiecīgi punktos 4.27. un 4.40." | IV pielikums — Klasifikācijas un konti | Darbību un citu plūsmu klasifikācijā pēc "D.99: Citi kapitāla pārvedumi" ir jāiekļauj šāds kodu saraksts : "D.995Valdību kapitāla pārvedumi uz attiecīgajiem sektoriem, kas atbilst aprēķinātiem nesamaksātiem nodokļiem un sociālām iemaksāmD.99521Aprēķināti nesamaksāti nodokļi par ražojumiemD.99529Citi aprēķināti nesamaksāti nodokļi par produkcijuD.99551Aprēķināti nesamaksāti ienākuma nodokļiD.99559Citi aprēķināti nesamaksāti spēkā esoši nodokļiD.9956111Aprēķinātas nesamaksātas darba devēju sociālās iemaksasD.9956112Aprēķinātas nesamaksātas darbinieku sociālās iemaksasD.9956113Aprēķinātas nesamaksātas pašnodarbinātu un bez darba esošu personu sociālās iemaksasD.99591Aprēķināti nesamaksāti kapitāla nodokļi" | GROZĪJUMI REGULAS (EK) Nr. 2223/96 B PIELIKUMĀ 2. tabula. Valdības galvenie summārie rādītāji | Tabulas beigās ir jāpievieno šāds kods : "D.995Valdību kapitāla pārvedumi uz attiecīgajiem sektoriem, kas atbilst aprēķinātiem nesamaksātiem nodokļiem un sociālām iemaksām" | 9. tabula. Sīki iedalīti nodokļu ieņēmumi pa sektoriem | Tabulas beigās ir jāpievieno kods D.995 un tā apakšgrupas bez sīkāka iedalījuma pēc pakārtotajiem saņēmējsektoriem : "D.995Valdību kapitāla pārvedumi uz attiecīgajiem sektoriem, kas atbilst aprēķinātiem nesamaksātiem nodokļiem un sociālām iemaksāmD.99521Aprēķināti nesamaksāti nodokļi par ražojumiemD.99529Citi aprēķināti nesamaksāti nodokļi par produkcijuD.99551Aprēķināti nesamaksāti ienākuma nodokļiD.99559Citi aprēķināti nesamaksāti spēkā esoši nodokļiD.9956111Aprēķinātas nesamaksātas darba devēju sociālās iemaksasD.9956112Aprēķinātas nesamaksātas darbinieku sociālās iemaksasD.9956113Aprēķinātas nesamaksātas pašnodarbinātu un bez darba esošu personu sociālās iemaksasD.99591__NEWLINE__Aprēķināti nesamaksāti kapitāla nodokļi__NEWLINE__D.2 + D.5 + D.91 + D.611 - D.995__NEWLINE__Kopējie nodokļu un sociālo iemaksu ieņēmumi pēc aprēķināto nesamaksāto summu atskaitīšanas." | --------------------------------------------------